ABS
        
         (blokkeringsfrie bremser)
Store norske leksikon,Teknologi og industri,Transport,Bil,Bilfag,Bilens sikkerhetssystemer
ABS er et elektronisk styrt bremsesystem i kjøretøyer. Systemet har til hensikt å sikre at hjulene alltid roterer mens bilen er i bevegelse, selv under kraftig oppbremsing. Hvis bilenes styrende hjul låser seg, mister fører evnen til å styre bilen. Hvis bakhjulene låser seg, kan dette få bakparten til å skli ut til siden og forårsake en uønsket rotasjon av bilen. I begge tilfeller kan fører miste kontroll på bilen.
Virkemåte ABS-systemet består i hovedsak av en styreenhet, et ventilhus og fire hjulsensorer.Styreenheten overvåker hastigheten de fire hjulsensorene registrerer. Er det en eller flere av hjulsensorene som registrerer en lavere hastighet enn de andre hjulsensorene, regulerer styreenheten bremsekraften til bremsene til det eller disse hjulene. Dette gjøres ved hjelp av ventiler i ventilhuset som styrer bremsetrykket til bremsene.ABS-systemet er kun aktivt så lenge fører trykker på bremsepedalen. Les mer i Store norske leksikon bil bilens bremser ESP – antisklisystem bilens sikkerhetssystem